
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 76 


10 Απριλίου 1998 


ΠΕΡΙΕΧΟΜΕΝΑ 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Κανονισμός Λειτουργίας της «Εθνικής Επιτροπής Ο¬ 
λυμπιακών Αγώνων-Αθήνα 2 Ο 04». 1 

Καταστατικό της Ανώνυμης Εταιρείας «Οργανωτική Ε¬ 
πιτροπή Ολυμπιακών Αγώνων - Αθήνα 2004 Α.Ε.», 2 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


(ΐ) 

Πράξη 12της 10.4,1998 

Κανονισμός Λειτουργίας της «Εθνικής Επιτροπής Ολυ¬ 
μπιακών Αγώνων - Αθήνα 2004». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Το άρθρο 1 του Ν. 2598/1998 «Οργάνωση των Ολυ¬ 
μπιακών Αγώνων - Αθήνα 2004» (ΦΕΚ Α 66) και ιδίως την 
περίπτωση γ της παραγράφου 2. 

β. Την ανάγκη καλής και αποτελεσματικής λειτουργίας 
της «Εθνικής Επιτροπής Ολυμπιακών Αγώνων - Αθήνα 
2004» ενόψει των αρμοδιοτήτων, της συγκρότησης και 
του υψηλού σκοπού που αυτή υπηρετεί, μετά από εισή¬ 
γηση του Υπουργού Πολιτισμού, αποφασίζει: 

Άρθρο πρώτο 

Εγκρίνει τον ακόλουθο Κανονισμό Λειτουργίας της «Ε¬ 
θνικής Επιτροπής Ολυμπιακών Αγώνων - Αθήνα 2004» (ε¬ 
φεξής «Εθνική Επιτροπή»): 

Άρθρο 1 

Αρμοδιότητες της Εθνικής Επιτροπής 

1. Η Εθνική Επιτροπή ασκεί τις προβλεπόμενες από το 
Ν. 2598/1998 και τον παρόντα Κανονισμό αρμοδιότητες 
για την άρτια προετοιμασία, οργάνωση και τέλεση των Ο¬ 
λυμπιακών Αγώνων του 2004 στην Αθήνα. 

2. Με απόφαση της Εθνικής Επιτροπής, μετά από πρό¬ 
ταση του Προέδρου της τακτικής της σύνθεσης, μπορεί 
να ανατίθενται σε μέλη της ειδικά καθήκοντα για την εκ¬ 


πλήρωση της αποστολής της και ιδίως για την εκπροσώ¬ 
πησή της στο εξωτερικό ή σε συναντήσεις διεθνούς χα¬ 
ρακτήρα. 

Άρθρο 2 

Συνεδριάσεις της Εθνικής Επιτροπής 

1. Η Εθνική Επιτροπή λειτουργεί υπό δύο συνθέσεις: α) 
την ευρεία και β) την τακτική. 

2. Η Εθνική Επιτροπή υπό την ευρεία σύνθεσή της συ¬ 
νεδριάζει με πρωτοβουλία και κατά την κρίση του Προέ¬ 
δρου της. 

3. Η Εθνική Επιτροπή υπό την τακτική σύνθεσή της συ¬ 
νέρχεται σετακτικές συνεδριάσεις κάθε τρεις μήνες και ε¬ 
κτάκτως με πρωτοβουλία του Προέδρου της. 

Άρθρο 3 

Πρόσωπα που μετέχουν στις Συνεδριάσεις 

Στις Συνεδριάσεις μπορούν να καλούνται, πληντων με¬ 
λών της Εθνικής Επιτροπής, και άλλοι Υπουργοί, επικε¬ 
φαλής φορέων του ευρύτερου δημόσιου τομέα για θέμα¬ 
τα της αρμοδιότητάς τους, ο Πρόεδρος, ο Διευθύνων 
Σύμβουλος και τα μέλη του Διοικητικού Συμβουλίου της 
Α.Ε. «Αθήνα 2004» καθώς και κάθε άλλο πρόσο^πο, η πα¬ 
ρουσία του οποίου είναι χρήσιμη για το έργο της 

Άρθρο 4 

Τόπος Συνεδριάσεων - Προσκλήσεις 

1. Η Εθνική Επιτροπή συνεδριάζει τακτικά στην Αθήνα 
στο Ζάππειο Μέγαρο ή σε άλλη κατάλληλη αίθουσα που 
προσδιορίζεται στην πρόσκληση ή εκτός Αθηνών σε τόπο 
που ορίζεται με την πρόσκληση. 

2. Τα μέλη της Εθνικής Επιτροπής καλούνται στις συνε¬ 
δριάσεις εγγράφως, ή με κάθε άλλο πρόσφορο μέσο (τη- 
λεφωνικώς, τηλετυπικώς, τηλεγραφικώς, τηλεομοιοτυπι- 
κώςκ,ο.κ.) κατάτα ισχύοντα επί συλλογικών οργάνωντης 
Διοίκησης. Μέλη που εκπροσωπούν κόμματα ή άλλους 
φορείς μπορούν να προσκαλούνται μέσω των υπηρεσιών 
ή της γραμματείας των φορέων αυτών. 

3. Τα μέλη της Εθνικής Επιτροπής, όταν αυτή συνεδριά¬ 
ζει στην Αθήνα, προσκαλούνται πέντε τουλάχιστον ημέ¬ 
ρες και όταν αυτή συνεδριάζει εκτός Αθηνών, οκτώ του¬ 
λάχιστον ημέρες πριν τη συνεδρίαση. 

Άρθρο 5 

Γραμματεία - Πρακτικά 

1. Η γραμματειακή εξυπηρέτηση της Εθνικής Επιτρο¬ 
πής παρέχεται από το Υπουργείο Πολιτισμού. Με απόφα¬ 
ση του Προέδρου της τακτικής σύνθεσης της Εθνικής Ε¬ 
πιτροπής ορίζεται ως γραμματέας της υπάλληλος με 
βαθμό Α' της ΠΕ Κατηγορίας του Υπουργείου Πολιτι¬ 
σμού. Με την ίδια απόφαση ορίζονται και οι υπάλληλοι 
του Υπουργείου Πολιτισμού, της Α.Ε. «Αθήνα 2004» ή της 
Επιτροπής Ολυμπιακών Αγώνων (Ε.Ο.Α.) που εξυπηρε¬ 
τούν γραμματειακά ή τεχνικά την Εθνική Επιτροπή κατά 
τις συνεδριάσεις και λοιπές δραστηριότητες της. 

2. Το Γραμματέα της Εθνικής Επιτροπής αναπληροί ο 
Γραμματέας της Διϋπουργικής Επιτροπής «Ολυμπιάδα 
2004» και αυτόν υπάλληλος με βαθμό Α'του Υπουργείου 
Πολιτισμού που ορίζεται από τον Πρόεδρο της τακτικής 
σύνθεσης της Εθνικής Επιτροπής. 

3. Στις συνεδριάσεις της Εθνικής Επιτροπής τηρούνται 
μαγνητοφωνημένα πρακτικά τα οποία απαμαγνητοφω- 
νούτναι και κυρώνονται με ευθύνη του Προέδρου της τα¬ 
κτικής σύνθεσης και της Γραμματείας της Εθνικής Επι¬ 
τροπής. 

Αρθρο 6 

Ημερήσια διάταξη - Εισαγωγή Θεμάτων 

1. Στην πρόσκληση για συνεδρίαση της Εθνικής Επι¬ 
τροπής περιλαμβάνονται τα θέματα της ημερήσιας διά¬ 
ταξης. Η Εθνική Επιτροπή με απόφασή της μπορεί να 
προτείνει θέματα προς συζήτηση ή να εγγράφει νέα θέ¬ 
ματα. 

2. Με πράξη ταυ Προέδρου της Εθνικής Επιτροπής που 
μπορεί να ενσωματώνεται και στην ημερήσια διάταξη, ο¬ 
ρίζονται οι εισηγητές των θεμάτων. Εφόσον αυτό είναι ε¬ 
φικτό, οι εισηγητές διανέμουν γραπτή εισήγηση ή περί¬ 
ληψη της εισήγησής τους εγκαίρως πριν τη συνεδρίαση. 

3. Πριν κάθε τακτική συνεδρίαση της Εθνικής Επιτρο¬ 
πής υπό την τακτική της σύνθεση υποβάλλεται και διανέ¬ 
μεται έκθεση της Διυπουργικής Επιτροπής «Ολυμπιάδα 
2004» και έκθεση προόδου της Α.Ε. «Αθήνα 2004» για την 
πορεία της προετοιμασίας των Ολυμπιακών Αγώνων του 
2004. 

4. Τα έγγραφα που κοινοποιούνται απάτην Α.Ε. «Αθήνα 
2004» ή τη Διϋπουργική Επιτροπή «Ολυμπιάδα 2004» 
στην αρμόδια κατά τον Κανονισμό της Βουλής Επιτροπή 
ή Υποεπιτροπή, κοινοποιούνται και στην Εθνική Επιτρο¬ 
πή. 

Άρθρο 7 

Συζήτηση των θεμάτων - Διατύπωση παρατηρήσεων 
και συστάσεων 

1. Μετά την παρουσίαση της έκθεσης προόδου της Α.Ε. 
«Αθήνα 2004», της έκθεσης της Διυπουργικής Επιτροπής 
ή της εισήγησης για τα άλλα θέματα της ημερήσιας διά¬ 
ταξης διεξάγεται συζήτηση κατά την οποία τα μέλη της Ε¬ 
θνικής Επιτροπής λαμβάνουν το λόγο με τη σειρά που τον 
ζητούν από τον Πρόεδρο και επί χρόνο ανάλογο μετο συ¬ 
νολικό χρόνο της συνεδρίασης και το συνολικό αριθμό 
τοιν μελών που επιθυμούν να λάβουν το λόγο. Ο ακριβής 
χρόνος ομιλίας καθορίζεται από την ίδια την Εθνική Επι¬ 
τροπή με απόφασή της. Στο τέλος κάθε θέματος ο πρόε¬ 


δρος διατυπώνει τα συμπεράσματα της συζήτησης ή τυ¬ 
χόν παρατηρήσεις ή συστάσεις καιθέτειτα θέματα σε ψη¬ 
φοφορία. Επί των συμπερασμάτων του Προέδρου μπο¬ 
ρούν να διατυπώνονται εγγράφως ή με συντομία π ροφο- 
ρικώςτροποποιήσεις ή παρατηρήσεις. 

2. Η Εθνική Επιτροπή αποφασίζει κατά πλειοψηφία με 
ανάταση των χεριώνή, εφόσον αυτή ζητηθεί, ονομαστικά. 

3. Όταν καλούνται και παρίστανται στις συνεδριάσεις 
της Εθνικής Επιτροπής και πρόσωπα που δεν είναι μέλη 
της, αυτά ενημερώνουν την Εθνική Επιτροπή και μπορούν 
να κληθούν να απαντήσουν σε ερωτήσειςτου Προέδρου ή 
των μελών της. Τα μέλη λαμβάνουν το λόγο με τη σειρά 
που τον ζητούν. Ο χρόνος υποβολής ερωτήσεων για κάθε 
μέλος εξαρτάται από το συνολικό διαθέσιμο χρόνο ενημέ¬ 
ρωσης. Οι απαντήσεις μπορούν να δίνονται συνολικά. Επί 
των σχετικών θεμάτων αποφαίνεται η Εθνική Επιτροπή. 

Άρθρο 8 

Απαρτία 

1. Η Εθνική Επιτροπή βρίσκεται σε απαρτία όταντα πα¬ 
ρόντα μέλη της είναι περισσότερα από τα απάντα. 

2, Σε περίπτωση έλλειψης απαρτίας η συνεδρίαση επα¬ 
ναλαμβάνεται μετά από νέαπρόσκληση, προ δύο ημερών 
όταν η Εθνική Επιτροπή συνεδριάζει στην Αθήνα και προ 
τριών ημερών όταν συνεδριάζει εκτός Αθηνών. Στηνπερί- 
πτωση αυτή η Εθνική Επιτροπή βρίσκεται σε απαρτία α¬ 
νεξάρτητα από τον αριθμό των παρόντων μελών της. 

Άρθρο 9 

Παραπομπή στις διατάξεις για τη λειτουργία 
των συλλογικών οργάνων της διοίκησης 

Για όσα θέματα δεν ρυθμίζονται ειδικότερα στον παρό¬ 
ντα Κανονισμό ισχύουν οι κανόνες συγκρότησης και λει¬ 
τουργίας που διέπουν τα συλλογικά όργανα της Διοίκη¬ 
σης. 

Αρθρο 10 
Έναρξη ισχύος 

Ο παρών Κανονισμός ισχύει από τη δημοσίευσή του 
στην Εφημερίδα της Κυβερνήσεως. 

Άρθρο δεύτερο 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Απριλίου 1998 
Ο Πρόεδρος Τα Μέλη 

Ακριβές Αντίγραφο 

Ο Γενικός Γραμματέαςτου Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 
-♦- 

( 2 ) 

Πράξη 14της 10.4.1998 

Καταστατικό της Ανώνυμης Εταιρείας «Οργανωτική Επι¬ 
τροπή Ολυμπιακών Αγώνων - Αθήνα 2004 Α.Ε.». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Το άρθρο 2 του Ν. 2598/1998 «Οργάνωση των Ολυ- 

μπιακών Αγώνων - Αθήνα 2004» (Α' 66) και ιδίως την πα¬ 
ράγραφο 18. 

2. Τη νομοθεσία περί Ανωνύμων Εταιρειών, αποφασίζει: 

Άρθρο πρώτο 

Καταρτίζει το καταστατικό της Ανώνυμης Εταιρείας με 
την επωνυμία «Οργάνωση Επιτροπής Ολυμπιακών Αγώ¬ 
νων - Αθήνα 2004 Α.Ε.» (εφεξής «Εταιρεία»),το οποίοέχει 
ως εξής: 

ΚΕΦΑΛΑΙΟ I 

ΕΠΩΝΥΜΙΑ - ΣΚΟΠΟΣ - ΕΔΡΑ - ΔΙΑΡΚΕΙΑ 

Άρθρο 1 

Επωνυμία 

Με το άρθρο 2 του Ν. 2598/1998 (ΦΕΚ Α' 66/24.3.98) 
συνεατήθη Ανώνυμη Εταιρεία με την επωνυμία «ΟΡΓΑ¬ 
ΝΩΤΙΚΗ ΕΠΙΤΡΟΠΗ ΟΛΥΜΠΙΑΚΩΝ ΑΓΩΝΩΝ - ΑΘΗΝΑ 
2004 Α.Ε.» και το διακριτικό τίτλο «ΑΘΗΝΑ 2004». Για τις 
σχέσεις της Εταιρείας με την αλλοδαπή, η πιο πάνω επω¬ 
νυμία θα αποδίδεται σε πιστή μετάφραση στην επιθυμητή 
ξένη γλώσσα. 

Άρθρο 2 
Έδρα 

Έδρα της Εταιρείας ορίζεται ο Δήμος Αθηναίων. 

Με απόφαση του Διοικητικού Συμβουλίου της Εταιρεί¬ 
ας μπορεί να ιδρύονται υποκαταστήματα ή γραφεία της 
Εταιρείας στην Ελλάδα ή στο εξωτερικό. Με την ίδια από¬ 
φαση καθορίζονται τα καθήκοντα, οι αρμοδιότητες και η 
ευθύνη αυτών που θα εκπροσωπούν την Εταιρεία στα πιο 
πάνω υποκαταστήματα ή γραφεία και το γενικό πλαίσιο 
της λειτουργίας τους. 

Άρθρο 3 

Σκοπός 

Σκοπός της Εταιρείας σύμφωνα μετοάρθρο2παρ.4του 
Ν. 2598/98 είναι η Ωργάνωσητων Ολυμπιακών Αγώνωντου 
2004 στην Αθήνα. Η Εταιρεία ενεργεί ως η Οργανωτική Ε¬ 
πιτροπή των Ολυμπιακών Αγώνων και ασκεί όλες τις εξου¬ 
σίες και τις αρ μοδιότητες που π ροβλέπονται στις διατάξεις 
του Ολυμπιακού Χάρτη και στη Σύμβαση που υπογράφηκε 
την 5η Σεπτεμβρίου 1997 στη Λωζάνη μεταξύ της Διεθνούς 
Ολυμπιακής Επιτροπής (Δ.Ο.Ε.) της Επιτροπής Ολυμπια¬ 
κών Αγώνων (Ε .Ο .Α.) και του Δήμου Αθηναίων. 

Προς εκπλήρωση του σκοπού της (άρθρ. 2 παρ. 5 Ν. 
2598/98) η Εταιρεία μπορεί να ιδρύει άλλες εταιρείες ή να 
συμμετέχει σε εταιρείες ιδίως: 

α) Για την κατασκευή ειδικών τεχνικών έργων που ανα¬ 
τίθενται στην Εταιρεία με απόφαση του Υπουργικού Συμ¬ 
βουλίου. 

β) Γ ια τη διαμόρφωση της αναγκαίας τηλεπικοινωνια¬ 
κής και ραδιοτηλεοπτικής υποδομής και υποδομής πλη¬ 
ροφορικής. 

γ) Γ ια την οργάνωση της φιλοξενίας και την τουριστική 
υποστήριξη των Ολυμπιακών Αγώνων. 

δ) Γ ια τη διεθνή επικοινωνιακή προβολή των Ολυμπια¬ 
κών Αγώνων και των συναφών εκδηλώσεων σε συνδυα¬ 
σμό και με τη γενικότερη τουριστική προβολή της χώρας. 

ε) Γ ια την οικονομική εκμετάλλευση της όλης διοργά¬ 
νωσης. 


Αρθρο 4 
Διάρκεια 

Η διάρκεια της Εταιρείας αρχίζει από τις 24.3.1998, η¬ 
μερομηνία δημοσίευσης στην Εφημερίδα της Κυβερνή- 
σεως του Ν. 2598/1998 με τον οποίο συνεστήθη η Εται¬ 
ρεία και λήγει στις 31 Δεκεμβρίου 2005. Η παράταση της 
διάρκειας της Εταιρείας είναι δυνατή, με απόφαση της 
Γενικής Συνέλευσης των μετόχων που λαμβάνεται κατά 
το άρθρο 8του καταστατικού καιτροποποιείτο παρόν άρ¬ 
θρο. 

ΚΕΦΑΛΑΙΟ II 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ 
Αρθρο 5 

Μετοχικό Κεφάλαιο 

1. Το μετοχικό κεφάλαιο της Εταιρείας ορίζεται σε ένα 
δισεκατομμύριο (1.000.000.000) δραχμές και διαιρείται 
σε εκατό χιλιάδες (100.000) μετοχές ονομαστικής αξίας 
δέκα χιλιάδων (10.000) δραχμών η κάθε μία. 

Το μετοχικό κεφάλαιο αναλαμβάνεται και καλύπτεται εξ 
ολοκλήρου από το Ελληνικό Δημόσιο εκπροσωπούμενο 
από τον Υπουργό των Οικονομικών, καταβάλλεται δε σε 
μετρητά εντός διμήνου από τη δημοσίευση του παρόντος 
στην Εφημερίδα της Κυβερνήσεως. 

Με πράξη του ίδιου Υπουργού πιστοποιείται η καταβο¬ 
λή του αρχικού κεφαλαίου και κάθε αύξησή του. Οι πρά¬ 
ξεις αυτές καταχωρίζονται στο βιβλίο μετόχων της Εται¬ 
ρείας. 

Το Υπουργικό Συμβούλιο μπορεί να αποφασίζει την έκ¬ 
δοση ομολογιακού δάνειου απάτην Εταιρεία. Με την ίδια 
απόφαση ρυθμίζονται όλα τα σχετικά θέματα. 

2. Σε κάθε περίπτωση αύξησης του μετοχικού κεφαλαί¬ 
ου που δεν γίνεται με εισφορά σε είδος ή έκδοση ομολο¬ 
γιών με δικαίωμα μετατροπής τους σε μετοχές, παρέχε¬ 
ται δικαίωμα προτίμησης, σε ολόκληρο το νέο κεφάλαιο ή 
το ομολογιακό δάνειο, υπέρ των κατά την εποχή της έκ¬ 
δοσης μετόχωντης Εταιρείας, ανάλογα με τη συμμετοχή 
τους στο υφιστάμενο μετοχικό κεφάλαιο Μετά το τέλος 
της προθεσμίας, που όρισε το όργανο της Εταιρείας που 
αποφάσισε την αύξηση για την ενάσκηση του δικαιώμα¬ 
τος προτίμησης. η οποία δεν μπορεί να είναι μικρότερη α 
πό ένα μήνα, οι μετοχές που δεν έχουν αναληφθεί σύυ- 
φωνα με τα παραπάνω διατίθενται ελεύθερα απο το Διοι¬ 
κητικό Συμβούλιο της Εταιρείας. Η πρόσκληση των 
μετόχων για την ενάσκηση του δικαιώματος προτίμησης, 
στην οποία πρέπει να μνημονεύεται και η προθεσμία μέσα 
στην οποία πρέπει να ασκηθεί αυτό το δικαίωμα, δημοσι¬ 
εύεται στο τεύχος Ανωνύμων Εταιρειών και Εταιρειών Πε¬ 
ριορισμένης Ευθύνης της Εφημερίδας της Κυβερνήσε¬ 
ως. Η πρόσκληση για ενάσκηση του δικαιώματος προτί¬ 
μησης είναι δυνατό να γίνει και με συστημένες «επί 
αποδείξει» επιστολές που θα στέλνονται στους μετόχους 
στις διευθύνσεις που αναγράφονται στο βιβλίο μετόχων. 
Η κατά τα ανωτέρω πρόσκληση και η προθεσμία άσκησης 
του δικαιώματος προτίμησης μπορούν να παραλειφθούν, 
εφόσον στη Γενική Συνέλευση παρέστησαν μέτοχοι εκ- 
προσωπούντες το σύνολοτου μετοχικού κεφαλαίου και έ¬ 
λαβαν γνώση της προθεσμίας που τάχθηκε για την άσκη 
σητου δικαιώματος προτίμησης ή δήλωσαν την απόφασή 

τους για την υπ’ αυτών άσκηση ή μη του δικαιώματος προ¬ 
τίμησης. 

3. Το δικαίωμα προτιμήσεως που ορίζεται με το παρόν 
άρθρο μπορεί να περιορισθεί ή να καταργηθεί με απόφα¬ 
ση της Γενικής Συνέλευσης των μετόχων, υπό τις προϋ¬ 
ποθέσεις που ορίζονται από τις διατάξεις του άρθρου 13 
παρ. 6 και 7 του Κ.Ν. 2190/1920, όπως ισχύει. 

4. Κατά τη διάρκεια της πρώτης πενταετίας από τη σύ¬ 
σταση της Εταιρείας ή μέσα σε πέντε (5) έτη από τη σχε¬ 
τική απόφαση της Γενικής Συνέλευσης, το Διοικητικό 
Συμβούλιο έχει το δικαίωμα με απόφασή του που λαμβά- 
νεται με πλειοψηφίατων δύο τρίτων του συνόλου των με¬ 
λών του, να αυξάνει το μετοχικό κεφάλαιο με την έκδοση 
νέων μετοχών. Το ποσό των αυξήσεων δεν μπορεί να υ- 
περβεί το ποσό του μετοχικού κεφαλαίου που έχει κατα¬ 
βληθεί αρχικά ή του μετοχικού κεφαλαίου που έχει κατα¬ 
βληθεί κατά την ημερομηνία λήψης της σχετικής απόφα¬ 
σης από τη Γενική Συνέλευση. Η παραπάνω εξουσία του 
Διοικητικού Συμβουλίου μπορεί να ανανεώνεται από τη 
Γενική Συνέλευση για χρονικό διάστημα που δεν υπερ¬ 
βαίνει τα πέντε (5) έτη για κάθε ανανέωση και η ισχύς του 
αρχίζει μετά τη λήξη της κάθε πενταετίας. Η απόφαση αυ¬ 
τή της Γενικής Συνέλευσης υπόκειται στις διατυπώσεις 
δημοσιότητας του άρθρου 7βτου Κ.Ν. 2190/1920, 

5. Κατά τη διάρκεια της πρώτης πενταετίας από τη σύ¬ 
σταση της Εταιρείας, η Γενική Συνέλευση, με απόφαση 
που λαμβάνει σύμφωνα με τις διατάξεις του άρθρου 29 
παράγραφοι 1 και 2 του άρθρου 31 παρ. 1 του Κ.Ν. 
2190/1920, όπως ισχύει, έχει το δικαίωμα να αυξάνει το 
μετοχικό κεφάλαιο, μερικά ή ολικά, με την έκδοση νέων 
μετοχών, συνολικά μέχρι το πενταπλάσιο του αρχικού με¬ 
τοχικού κεφαλαίου. 

6. Οι σύμφωνα με τις παραγράφους 4 και 5 αποφασιζό- 
μενες αυξήσεις κεφαλαίου δεν αποτελούν τροποποιή¬ 
σεις του καταστατικού. 

7. Κατ' εξαίρεση των διατάξεωντων παραγράφων 4 και 
5 αυτού του άρθρου, για την αύξηση του μετοχικού κεφα¬ 
λαίου απαιτείται πάντοτε απόφαση της Γενικής Συνέλευ¬ 
σης, σύμφωνα με τις διατάξεις των άρθρων 29 παρ. 3 και 
4 και 31 παρ. 2 του Κ. Ν. 2190/1920 όπως ισχύει, όταν τα α- 
ποθεματικά υπερβαίνουν το ένα τέταρτο (1/4) του κατα¬ 
βεβλημένου μετοχικού κεφαλαίου. 

8. Οποιαδήποτε άλλη αύξηση του μετοχικού κεφαλαίου 
θα συντελείται με τροποποίηση του παρόντος άρθρου, 
σύμφωνα με τις διατάξειςτων άρθρων 29 παρ. 3 και 4 και 
31 παρ. 2 του Κ.Ν. 2190/1920 όπως ισχύει. 

Άρθρο 6 
Μετοχές 

1. Οι μετοχές της Εταιρείας είναι ονομαστικές. 

2. Οι τίτλοι των μετοχών φέρουν τα στοιχεία του κυρίου 
των μετοχών, τη σφραγίδα της Εταιρείας και τις υπογρα¬ 
φές του Προέδρου του Διοικητικού Συμβουλίου και ενός 
Συμβούλου που ορίζεται ειδικοί από το Διοικητικό Συμ¬ 
βούλιο. Οι υπογραφές αυτές μπορούν να τεθούν και με 
μηχανικό μέσο. Κάθε τίτλος δύναται να παριστά πλείονες 
της μιας μετοχής, όπως ορίζεται με απόφαση του Διοικη¬ 
τικού Συμβουλίου της Εταιρείας. 

3. Μέχρι την έκδοση των οριστικών τίτλων των μετοχών 
το Διοικητικό Συμβούλιο μπορεί να εκδώσει προσωρινά 


τίτλους που φέρουντις υπογραφές του Προέδρουτου Δι¬ 
οικητικού Συμβουλίου και ενός Συμβούλου που ορίζεται 
ειδικά από το Διοικητικό Συμβούλιο με απόφασή τους. Οι 
τίτλοι αυτοί φέρουν όλα τα στοιχεία των οριστικών, πλην 
μερισματαποδείξεων. 

ΚΕΦΑΛΑΙΟ III 
ΜΕΤΟΧΟΙ 

Άρθρο 7 

Δικαιώματα Μετόχων 

1. Οι μέτοχοι ασκούν τα σχετικά με τη διοίκηση της Ε¬ 
ταιρείας δικαίωματά τους, μόνο με τη συμμετοχή τους 
στη Γ ενική Συνέλευση. 

2. Κάθε μετοχή παρέχει δικαίωμα μιας ψήφου στη Γενι¬ 
κή Συνέλευση. 

ΚΕΦΑΛΑΙΟ IV 
ΓΕΝΙΚΗ ΣΥΝΕΛΕΥΣΗ 

Άρθρο 8 

Αρμοδιότητα Γ ενικής Συνέλευσης 

1. Η Γενική Συνέλευση των μετόχων της Εταιρείας είναι 
το ανώτατο όργανό της και δικαιούται ν' αποφασίζει για 
κάθε υπόθεση που αφορά την Εταιρεία. Οι νόμιμες απο¬ 
φάσεις της δεσμεύουν και τους μετόχους της που απου¬ 
σιάζουν ή διαφωνούν. 

2. Εφόσον δεν ορίζεται διαφορετικά στο Νόμο 2598/98, 
η Γενική Συνέλευση είναι η μόνη αρμόδια ν’ αποφασίζει 
για: α) Συγχώνευση, διάσπαση, μετατροπή, αναβίωση, 
παράταση της διάρκειας ή διάλυσης της Εταιρείας, β) 
Τροποποίηση του καταστατικού, γ) Αύξηση ή μείωση του 
μετοχικού κεφαλαίου, δ) Διάθεση καθαρών κερδών και ε) 
Έγκριση των ετησίων οικονομικών καταστάσεων. 

Άρθρο 9 

Σύγκληση Γενικής Συνέλευσης 

1. Η Γενική Συνέλευση των μετόχων, συγκαλεΐται από 
το Διοικητικό Συμβούλιο και συνέρχεται τακτικά στην έ¬ 
δρα της Εταιρείας τουλάχιστον μία φορά το χρόνο, πά¬ 
ντοτε μέσα στο πρώτο εξάμηνο από τη λήξη κάθε εταιρι¬ 
κής χρήσης. Το Διοικητικό Συμβούλιο μπορεί να συγκαλεί 
σε έκτακτη συνεδρίαση τη Γενική Συνέλευση των μετό¬ 
χων όταν το κρίνει σκόπιμο. 

2. Η Γενική Συνέλευση, με εξαίρεση τις επαναληπτικές 
συνελεύσεις και εκείνες που εξομοιώνονται με αυτές, 
πρέπει να καλείται είκοσι (20) τουλάχιστον ημέρες πριν α¬ 
πό την οριζόμενη για τη συνεδρίασή της. Διευκρινίζεται ό¬ 
τι συνυπολογίζονται και οι μη εργάσιμες ημέρες. Η ημέρα 
δημοσίευσης της πρόσκλησης της Γενικής Συνέλευσης 
και η ημέρα της συνεδρίασής της δεν υπολογίζονται. 

Άρθρο 10 

Πρόσκληση - Ημερήσια Διάταξη Γενικής Συνέλευσης 

1. Στην πρόσκληση των μετόχων σε Γενική Συνέλευση 
αναφέρονται η χρονολογία, η ημέρα, η ώρα καιτοοίκημα, 
όπου θα συνέλθει η συνέλευση, καθώς και τα θέματα της 
ημερήσιας διάταξης με σαφήνεια. Η πρόσκληση αυτή δη¬ 
μοσιεύεται προ δέκα (10) ημερών στο Τεύχος Ανωνύμων 
Εταιρειών και Εταιρειών Περιορισμένης Ευθύνης της Ε¬ 
φημερίδας της Κυβερνήσεως, σύμφωνα με το άρθρο 3 
του από 16.1.1930 Π.Δ. περί Δελτίων Ανωνύμων Εταιρει- 

ών και προ είκοσι (20) ημερών σε μία από τις ημερήσιες 
πολιτικές εφημερίδες που εκδίδονται στην Αθήνα και που 
κατά την κρίση του Διοικητικού Συμβουλίου κυκλοφορεί 
ευρύτερα σε όλη τη χώρα που επιλέγεται από τις εφημε¬ 
ρίδες του άρθρου 3 του Ν,Δ. 3757/1957, όπως ισχύει και 
σε μία ημερήσια οικονομική εφημερίδα, από εκείνες που 
ορίζονται ως οικονομικές με απόφαση του Υπουργού Α¬ 
νάπτυξης. Στις περιπτώσεις επαναληπτικών Γενικών Συ¬ 
νελεύσεων οι παραπάνω προθεσμίες συντέμνονται στο 
μισό. 

2. Το Διοικητικό Συμβούλιο της Εταιρείας έχει την υπο¬ 
χρέωση δέκα (10) ημέρες πριν από την τακτική Γενική Συ¬ 
νέλευση να δίνει σε κάθε μέτοχο που τις ζητάει, τις ετή¬ 
σιες οικονομικές καταστάσεις της και αντίτυπο της έκθε¬ 
σης του Διοικητικού Συμβουλίου, καθώς και της έκθεσης 
των Ελεγκτών. 

3. Πρόσκληση για σύγκληση Γενικής Συνέλευσης δεν α¬ 
παιτείται στην περίπτωση κατά την οποία στη συνέλευση 

παρίστανταιή αντιπροσωπεύονταιμέτοχοιπου εκπροσω¬ 
πούν το σύνολο του μετοχικού κεφαλαίου και κανείς από 
αυτούς δεν αντιλέγει στην πραγματοποίησή της και στη 
λήψη αποφάσεων. 

Άρθρο 11 

Πρόεδρος - Γραμματέας Γενικής Συνέλευσης 

1. Στη Γενική Συνέλευση προεδρεύει προσωρινά ο Πρό¬ 
εδρος του Διοικητικού Συμβουλίου ή όταν κωλύεται αυ¬ 
τός ο αναπληρωτής του. Χρέη Γραμματέα εκτελεί προ¬ 
σωρινά αυτός που ορίζεται από τον Πρόεδρο. 

2. Αφού εγκριθεί ο κατάλογος των μετόχων που έχουν 
δικαίωμα ψήφου, η Συνέλευση προχωρεί στην εκλογή του 
Προέδρου της και ενός Γραμματέα, που εκτελεί και χρέη 
ψηφολέκτη. 

Άρθρο 12 

Θέματα συζήτησης - Πρακτικά Γενικής Συνέλευσης 

1. Οι συζητήσεις και οι αποφάσεις της Γ ενικής Συνέλευ¬ 
σης περιορίζονται στα θέματα που αναγράφονται στην η¬ 
μερήσια διάταξη. 

2. Για τα θέματα που συζητούνται και αποφρσίζονται 
στη Γενική Συνέλευση τηρούνται πρακτικά και υπογρά¬ 
φονται από τον Πρόεδρο και τον Γ ραμματέα της. 

3. Τα αντίγραφα και τα αποσπάσματα των πρακτικών ε¬ 
πικυρώνονται από τον Πρόεδρο του Διοικητικού Συμβου¬ 
λίου ή τον αναπληρωτή του. 

Αρθρο 13 

Απόφαση απαλλαγής μελών Διοικητικού Συμβουλίου 
και Ελεγκτών 

Μετά την έγκριση των ετησίων οικονομικών καταστάσε¬ 
ων, η Γενική Συνέλευση με ειδική ψηφοφορία που ενερ- 
γείται με ονομαστική κλήση, αποφαίνεται γιατην απαλλα¬ 
γή των μελών του Διοικητικού Συμβουλίου και των ελε¬ 
γκτών από κάθε ευθύνη για αποζημίωση. Η απαλλαγή του 
Διοικητικού Συμβουλίου είναι ανίσχυρη στις περιπτώσεις 
του άρθρου 22ατου Κωδ. Νόμου 2190/1920. 


ΚΕΦΑΛΑΙΟ V 

ΟΡΓΑΝΑ ΔΙΟΙΚΗΣΗΣ ΤΗΣ ΕΤΑΙΡΕΙΑΣ 

Άρθρο 14 
Όργανα Διοίκησης 

Όργανα διοίκησης της Εταιρείας είναι το Διοικητικό 
Συμβούλιο (Δ.Σ.), ο Πρόεδρός του και ο Διευθύνων Σύμ¬ 
βουλος. 

Αρθρο 15 

Σύνθεση και θητεία του Διοικητικού Συμβουλίου 

1. Το Διοικητικό Συμβούλιο είναι δεκαπενταμελές και α- 
ποτελείται από τον Πρόεδρο, το Διευθύνοντα Σύμβουλο 
και δεκατρία μέλη. Στο Δ.Σ. μετέχουν ως μέλη ο Δήμαρ¬ 
χος Αθηναίων, που αναπληρώνεται όταν απουσιάζει ή κω¬ 
λύεται από Αντιδήμαρχο ή Δημοτικό Σύμβουλο που ορί¬ 
ζεται από το Δήμαρχο, οι δύο Έλληνες - μέλη της Δ.Ο.Ε., 
καθώς και ο Πρόεδρος και ο Γενικός Γραμματέας της 
Ε.Ο.Α. 

2. Η θητεία των μελών του Δ.Σ. είναι επταετής. Μέλος 
που ορίζεται σε αντικατάσταση άλλου μέλους συνεχίζει 
τη θητεία του προκατόχου του. Η θητεία των μελών του 
Δ.Σ. παρατείνεται και μετά τη λήξη της μέχρι τη θέση της 
Εταιρείας υπό εκκαθάριση. 

3. Ο Πρόεδρος, ο Διευθύνων Σύμβουλος και τα μέλη 
του Δ.Σ. της Εταιρείας ορίζονται με απόφαση του Πρω¬ 
θυπουργού. 

4. Με κοινή απόφαση των Υπουργών Οικονομικών και 
Πολιτισμού καθορίζονται η αντιμισθία, οι αποζημιώσεις, 
οι όροι απασχόλησης του Προέδρου, του Διευθύνοντος 
Συμβούλου και των μελών του Δ.Σ. και κάθε άλλο συνα¬ 
φές θέμα. 

5. Με απόφαση του Δ.Σ. μπορεί να ανατίθενται συγκε¬ 
κριμένα καθήκοντα, σε μέλη του Δ.Σ. της Εταιρείας. 

6. Ο Πρόεδρος του Δ.Σ. εκπροσωπεί την Εταιρεία στην 
Ελλάδα και στο εξωτερικό, συγκαλεί το Δ.Σ.. προεδρεύει 
των συνεδριάσεών του και ασκεί όλες τις αρμοδιότητες 
που προ βλέπονται από το καταστατικό ή καθορίζονται με 
αποφάσεις του Δ.Σ. 

7. Τον Πρόεδρο αναπληρώνουν κατά σειρά ο Διευθύ- 
νων Σύμβουλος ή άλλο μέλος του Δ.Σ. που ορίζεται από 
αυτό. 

8. Ο Διευθύνων Σύμβουλος προΐσταται όλων των υπη¬ 
ρεσιών της Εταιρείας, διευθύνει τα έργα της και την εκ¬ 
προσωπεί νομίμως. Με αποφάσεις του Δ.Σ. καθορίζονται 
ειδικότερα οι αρμοδιότητες του Διευθύνοντος Συμβού¬ 
λου. Το Διευθύνοντα Σύμβουλο αναπληρώνει μέλος του 
Δ.Σ. που ορίζεται από αυτό. Ως αναπληρωτής του Διευ- 
θύνοντος Συμβούλου μπορεί να ορισθεί και ο Πρόεδρος 
του Δ.Σ. 

9. Με απόφαση του Δ.Σ. προκηρύσσονται οι κατά τομείς 
θέσεις των Γενικών Διευθυντών της Εταιρείας και καθορί¬ 
ζονται τα απαιτούμενα προσόντα. Οι Γ ενικοί Διευθυντές 
ορίζονται ύστερα από πρόταση του Διευθύνοντος Συμ¬ 
βούλου με απόφαση του Δ.Σ. 

Οι Γενικοί Διευθυντές συγκροτούν, υπό την προεδρία 
του Διευθύνοντος Συμβούλου το Συμβούλιο των Γ ενικών 
Διευθυντών. Στο Συμβούλιο των Γ ενικών Διευθυντών μπο¬ 
ρεί να ανατίθενται συγκεκριμένες αρμοδιότητες με από¬ 
φαση του Δ.Σ. 

10. Ο Πρόεδρος, ο Διευθύνων Σύμβουλος, τα μέλη του 
Δ.Σ., οι Γενικοί Διευθυντές και όλοι οι υπάλληλοι της Εται¬ 
ρείας και των θυγατρικών της Εταιρειών που εμπλέκονται 
με οποιονδήποτε τρόπο στη διαδικασία ανάθεσης και ε¬ 
κτέλεσης των συμβάσεων μελετών, έργων και προμηθει¬ 
ών, καθώς και τα μέλη των επιτροπών που συγκροτούνται 
στο πλαίσιο της διαδικασίας αυτής υπάγονται στους, κα¬ 
τά το άρθρο 24 παρ. 1 του Ν. 2429/96 (ΦΕΚ 55 Α') όπως 
αυτός ισχύει, υπόχρεους για την υποβολή δήλωσης περι¬ 
ουσιακής κατάστασης. Ο κατά την παράγραφο 4 του άρ¬ 
θρου 24 του Ν. 2429/96 κατάλογος συντάσσεται και απο- 
στέλλεται από τον Πρόεδρο του Δ.Σ. της Εταιρείας. 

11. Εάν μείνει κενή η θέση κάποιου Συμβούλου λόγω θα¬ 
νάτου, παραίτησης ή από οποιονδήποτε άλλο λόγο έκ¬ 
πτωσης, πριν λήξει ο χρόνος της θητείας του, ο Πρωθυ¬ 
πουργός, με απόφασή του, ορίζει το νέο μέλος του Διοι¬ 
κητικού Συμβουλίου σύμφωνα με τη διαδικασία του 
άρθρου 15 του παρόντος καταστατικού. 

12. Οι παραιτήσεις των μελών του Διοικητικού Συμβου¬ 
λίου υποβάλλονται στο Διοικητικό Συμβούλιο. Οι παραι¬ 
τήσεις Προέδρου του Διοικητικού Συμβουλίου και του Δι- 
ευθύνοντος Συμβούλου υποβάλλονται και στον Πρωθυ¬ 
πουργό. 

13. Μέλος του Διοικητικού Συμβουλίου, που αδικαιολό¬ 
γητα απουσιάζει ή δεν εκπροσωπείται στις συνεδριάσεις 
του Διοικητικού Συμβουλίου για διάστημα μεγαλύτερο 
των έξι (6) μηνών, εκπίτει της θέσεώς του και αντικαθί¬ 
σταται με απόφαση του Πρωθυπουργού. 

14. Για τη δόση όρκου που έχει επαχθεί στην Εταιρεία, 
για την υποβολή μηνύσεων ή εγκλήσεων και την παραίτη¬ 
ση από αυτές, για την έγερση πολιτικής αγωγής σε ποινι¬ 
κά δικαστήρια κατά την προδικασία και την κύρια διαδι¬ 
κασία και την παραίτηση από αυτή, για την κατάθεση ε¬ 
φέσεων κατά ποινικών αποφάσεων που απαιτεί 
αυτοπρόσωπη εμφάνιση στο δικαστήριο, σε εισαγγελικές 
ή άλλες δικαστικές αρχές, η Εταιρεία εκπροσωπείται νό¬ 
μιμα από τον Πρόεδρο ή τον Διευθύνονται Σύμβουλο ή 
τους κατά τις παραγράφους 7 και 8 του άρθρου 15 νόμι¬ 
μους αναπληρωτές τους ή από οποιονδήποτε υπάλληλο 
της Εταιρείας που ορίζεται από το Διοικητικό Συμβούλιο. 

Αρθρο 16 

Εξουσία - Αρμοδιότητες Διοικητικού Συμβουλίου 

1. Με την επιφύλαξη των όσων ορίζονται στο αμέσως 
προηγούμενο άρθρο, το Διοικητικό Συμβούλιο έχει την δι¬ 
οίκηση (διαχείριση και διάθεση) της εταιρικής περιουσίας 
και την εκπροσώπηση της Εταιρείας. Αποφασίζει για όλα 
γενικά τα ζητήματα που αφορούν την Εταιρεία μέσα στα 
πλαίσια του εταιρικού σκοπού, με εξαίρεση εκείνα που 
σύμφωνα με τον Νόμο ή το καταστατικό αυτό ανήκουν 
στην αποκλειστική αρμοδιότητα της Γ ενικής Συνέλευσης. 
Η Εταιρεία δεσμεύεται πάντοτε με την υπογραφή των νο¬ 
μίμων εκπροσώπων της κάτω από ην εταιρική επωνυμία. 

2. Οι όροι της εκπόνησης των προγραμμάτων και των 
μελετών, της εκτέλεσης των αναγκαίων τεχνικών έργων 
που εμπίπτουν στην αρμοδιότητα της Εταιρείας, καθώς 
καιτης διενέργειας των συναφών προμηθειών, καθορίζο¬ 
νται σε επί μέρους κανονισμούς που καταρτίζονται απότο 
Δ.Σ. της Εταιρείας με πρόταση του Διευθύνοντος 


Συμβούλου, εγκρίνονται από το Υπουργικό Συμβούλιο, 
κοινοποιούνται στην κατά τον Κανονισμό της Βουλής, αρ¬ 
μόδια Επιτροπή ή Υποεπιτροπή της Βουλής και δημοσι¬ 
εύονται στην Εφημερίδα της Κυβερνήσεως. Ως προς την 
Εταιρεία και τις θυγατρικές της εταιρείες ισχύει η παρ. 8 
του άρθρου 5 του Ν. 2229/1994 {ΦΕΚ 138 Α-). 

3. Εταιρείες ή κοινοπραξίες στις οποίες μετέχουν ως ε¬ 
ταίροι, ως μέτοχοι, ως μέλη του Δ.Σ. ή στελέχη τα μέλη 
του Δ.Σ. της Εταιρείας και των θυγατρικών της εταιρειών 
δεν επιτρέπεται, επί ποινή ακυρότητας της σχετικής σύμ¬ 
βασης, να συμβάλλονται με την Εταιρεία. 

4. Κάθε είδους σύμβαση αντικειμένου οικονομικής α¬ 
ξίας μεγαλύτερης των εκατό εκατομμυρίων 
(100.000.000) δραχμών ελέγχεται προηγουμένως ως 
προς τη νομιμότητα του και τη συμφωνία της με τους ό¬ 
ρους του καταστατικού και των οικείων κανονισμών (με¬ 
λετών, έργων ή προμηθειών) της Εταιρείας από την τρι¬ 
μελή ελεγκτική επιτροπή του άρθρου 23 του παρόντος. 

Άρθρο 17 

Σύγκληση του Διοικητικού Συμβουλίου 

1. Το Διοικητικό Συμβούλιο συνυδριάζει στην έδρα της 
Εταιρείας τουλάχιστον μία φορά το μήνα. Συγκαλείται ε¬ 
πίσης οποτεδήποτε από τον Πρόεδρό του ή αν το ζητή¬ 
σουν δύο μέλη του. 

2. Το Διοικητικό Συμβούλιο εγκύρως συνεδριάζει εκτός 
της έδρας της Εταιρείας σε άλλο τόπο, είτε στην ημεδα¬ 
πή είτει στην αλλοδαπή. 

3. Το Διοικητικό Συμβούλιο συγκαλείται από τον 
Πρόεδρό του, με πρόσκληση που γνωστοποιείται στα μέ¬ 
λη του δύο (2) τουλάχιστον εργάσιμες η μέρες πριν από τη 
συνεδρίαση. Στην πρόσκληση πρέπει απαραίτητα να ανα¬ 
γράφονται με σαφήνεια και τα θέματα της ημερήσιας διά¬ 
ταξης, διαφορετικά η λήψη αποφάσεων επιτρέπεται μόνο 
εφόσον παρίστανται ή αντιπροσωπεύονται όλα τα μέλη 
του Διοικητικού Συμβουλίου και κανείς δεν αντιλέγει στη 
λήψη αποφάσεων. 

4. Τη σύγκληση του Διοικητικού Συμβουλίου μπορούν 
να ζητήσουν δύο (2) εκ των μελών του, με αίτησή τους 
προς τον Πρόεδρο αυτού, ο οποίος υποχρεούται να συ- 
γκαλέσειτο Διοικητικό Συμβούλιο μέσα σεπροθεσμία δέ¬ 
κα (10) ημερών από την υποβολή της αίτησης. Σε περί¬ 
πτωση άρνησης του Προέδρου να συγκαλέσει το 
Διοικητικό Συμβούλιο, μέσα στην παραπάνω προθεσμία ή 
εκπρόθεσμης σύγκλησής του, επιτρέπεται στα μέλη που 
ζήτησαντη σύγκληση να συγκαλέσουν αυτά το Διοικητικό 
Συμβούλιο μέσα σε προθεσμία πέντε (5) ημερών από τη 
λήξη του δεκαημέρου, γνωστοποιώντας τη σχετική πρό¬ 
σκληση στα λοιπά μέλη του Διοικητικού Συμβουλίου. 
Στην κατά τα ανωτέρω αίτησή τους πρέπει, με ποινή απα¬ 
ράδεκτου, να αναφέρονται με σαφήνεια και τα θέματα με 
τα οποία θα ασχοληθεί το Διοικητικό Συμβούλιο. 

Άρθρο 18 

Αντιπροσώπευση μελών - Απαρτία - Πλειοψηφΐα 

1. Σύμβουλος που απουσιάζει μπορεί να εκπροσωπείται 
από άλλο σύμβουλο. Κάθε σύμβουλος μπορεί να εκπρο¬ 
σωπεί ένα μόνο σύμβουλο που απουσιάζει. 

2. ΤοΔιοικητικόΣυμβούλιο βρίσκεται σε απαρτία και συ¬ 
νεδριάζει έγκυρα, όταν παραβρίσκονται ή ανππροσω- 

πεύονται σ’ αυτό το ήμισυ πλέον ενός των συμβούλων, ου¬ 
δέποτε όμως ο αριθμός των παρόντων συμβούλων μπο¬ 
ρεί να είναι μικρότερος των πέντε. 

3. Οι αποφάσεις του Διοικητικού Συμβουλίου λαμβάνο- 
νται με απόλυτη πλειοψηφία των συμβούλων που είναι 
παρόντος και εκείνων που αντιπροσωπεύονται. Σε περί¬ 
πτωση ισοψηφίας δεν υπερισχύεις ψήφοςτου Προέδρου 
του Διοικητικού Συμβουλίου. 

Άρθρο 19 

Πρακτικά Διοικητικού Συμβουλίου 

Οι συζητήσεις και αποφάσεις του Διοικητικού 
Συμβουλίου καταχωρούνται περιληπτικά σε ειδικό βιβλίο, 
που μπορεί να τηρείται και κατά το μηχανογραφικό σύ¬ 
στημα. Ύστερα από αίτηση μέλους του Διοικητικού 
Συμβουλίου, ο Πρόδρος υποχρεούται να καταχωρήσει 
στα πρακτικά ακριβή περίληψη της γνώμης του. Στο βι¬ 
βλίο αυτό καταχωρείται επίσης κατάλογος των παραστά- 
ντων ή αντιπροσωπευθέντων κατά τη συνεδρίαση μελών 
του Διοικητικού Συμβουλίου. Αντίγραφα πρακτικών συνε¬ 
δριάσεων του Διοικητικού Συμβουλίου, για τα οποία υ¬ 
πάρχει υποχρέωση καταχώρισής τους στο μητρώο ανω¬ 
νύμων Εταιρειών, σύμφωνα με το άρθρο 7α του Κ.Ν. 
2190/1920 όπως ισχύει, υποβάλλονται στο Υπουργείο 
Ανάπτυξης μέσα σε προθεσμία είκοσι (20) ημερών από τη 
συνεδρίαση του Διοικητικού Συμβουλίου. 

Αρθρο 20 

Αποζημίωση μελών Διοικητικού Συμβουλίου 

1. Στον Πρόεδρο και στον Διευθύνοντα Σύμβουλο μπο¬ 
ρεί να χορηγηθεί αντιμισθία, σύμφωνα με όσα ορίζονται 
στο άρθρο 2 παρ. 6 περ. δ του Ν. 2598/98 και στο άρθρο 
15 παρ. 4 του παρόντος. Στα λοιπά μέλη του Δ.Σ. μπορεί 
να χορηγηθεί αποζημίωση, για τη συμμετοχή τους στις 
συνεδριάσεις του Δ.Σ., σύμφωνα με τις ίδιες προαναφε- 
ρόμενες διατάξεις του Ν. 2598/98 και του παρόντος 
Καταστατικού. 

2. Οποιαδήποτε παροχή πίστωσης (δάνεια, εγγυήσεις) 
απάτην Εταιρεία σε μέλη του Διοικητικού Συμβουλίου, σε 
Γενικούς Διευθυντές ή Διευθυντές της ή και σε συζύγους 
ή άλλους συγγενείς αυτών μέχρι τρίτου βαθμού εξ αίμα¬ 
τος ή αγχιστείας, απαγορεύεται και είναι άκυρη. 

Άρθρο 21 

Απαγόρευση ανταγωνισμού 

1. Πέραν της προβλεπόμενης στο εδάφιο β της παρ. 14 
του άρθρ. 2 Ν. 2598/98 κύρωσης απαγορεύεται στα μέλη 
του Διοικητικού Συμβουλίου, καθώς και στους διευθύνο- 
ντες συμβούλους της Εταιρείας, να ενεργούν χωρίς ά¬ 
δεια της Γενικής Συνέλευσης, για δικό τους λογαριασμό 
ή για λογαριασμό τρίτων, πράξεις που υπάγονται σε έναν 
από τους σκοπούς της Εταιρείας ή να μετέχουν με οποια¬ 
δήποτε ιδιότητα (π.χ. απλού μέλους, διαχειριστού, εκ¬ 
προσώπου, συμβούλου, διευθυντού) σε εταιρείες που ε¬ 
πιδιώκουν τέτοιους σκοπούς. 

2, Σε περίπτωση παράβασης της παραπάνω διάταξης, η 
Εταιρεία έχει δικαίωμα για αποζημίωση, ως και τα λοιπά 
δικαιώματα σύμφωνα με το άρθρο 23 παραγρ. 2 και 3 του 
Κωδ. Νόμου 2190/1920. 


ΚΕΦΑΛΑΙΟ VI 
ΕΠΟΠΤΕΙΑ - ΕΛΕΓΧΟΣ 

Άρθρο 22 
Εποπτεία 

Πέραν του βάσει των διατάξεων του Κ.Ν. 2190/1920 ε¬ 
λέγχου της Εταιρείας από τακτικούς ελεγκτές, σύμφωνα 
με όσα προβλέπονται στα αμέσως επόμενα άρθρα του 
παρόντος, η Εταιρεία τελεί υπό την εποπτεία του 
Υπουργικού Συμβουλίου, που ασκείται δια της ειδικής 
Διυπουργικής Επιτροπής («Ολυμπιάδα 2004»), όπως 
προβλέπεται από το άρθρο 2 παρ. 10 του Ν. 2598/1998. 

Αρθρο 23 

Διαχειριστικός Έλεγχος 

Ο διαχειριστικός έλεγχος της Εταιρείας για κάθε εται¬ 
ρική χρήση και έκτακτος έλεγχος που ζητά η Ειδική 
Διυπουργική Επιτροπή του προηγούμενου άρθρου, α¬ 
σκούνται από τριμελή ελεγκτική επιτροπή αποτελοόμενη 
από δικαστικούς λειτουργούς του Ελεγκτικού Συνεδρίου 
που ορίζονται με απόφαση του Προέδρου του. Η 
Ελεγκτική Επιτροπή συντάσσει πόρισμα, το οποίο υπο¬ 
βάλλει στον Πρωθυπουργό, τους Υπουργούς Εθνικής 
Οικονομίας, Οικονομικών, Ανάπτυξης, Περιβάλλοντος, 
Χωροταξίας και Δημοσίων Έργων, Δικαιοσύνης και 
Πολιτισμού, τυχόν άλλους συναρμόδιους Υπουργούς και 
τη Βουλή. Η Εταιρεία ελέγχεται επίσης από ορκωτούς ε¬ 
λεγκτές κατά τις διατάξεις της νομοθεσίας περί ανωνύ¬ 
μων εταιρειών. 

Άρθρο 24 
Ελεγκτές 

1. Η Τακτική Γενική Συνέλευση εκλέγει κάθε χρόνο τέσ¬ 
σερις τακτικούς και τέσσερις αναπληρωματικούς ελε¬ 
γκτές, που είτε είναι ορκωτοί ελεγκτές είτε ανήκουν σε ε¬ 
λεγκτική Εταιρεία διεθνούς φήμης, σύμφωνα με τις δια¬ 
τάξεις του άρθρου 36α του Κ.Ν. 2190/1920, όπως τούτο 
αντικαταστάθηκε από το άρθρο 13 παρ. 1 του Κ.Ν. 
2190/1920 ως ισχύει, ορίζοντας και την αμοιβή τους. 

2. Μέσα σε πέντε (5) ημέρες από τη συνεδρίαση της 
Γενικής Συνέλευσης, που όρισε τους ελεγκτές, πρέπει να 
γίνει από την Εταιρεία ανακοίνωση προς αυτούς του διοι- 
ρισμού τους, σε περίπτωση δε που δεν αποποιηθούν τον 
διορισμό αυτό, μέσα σε προθεσμία πέντε (5) ημερών, θε¬ 
ωρούνται ότι έχουν αποδεχθείτο διορισμό και έχουν όλες 
τις ευθύνες και υποχρεώσεις του άρθρου 37 του Κωδ. 
Νόμου 2190/1920. 

3. Η έκθεση των ελεγκτών, εκτός από τις πληροφορίες 
πσυορίζονταιστηνπαράγραφο 1 του άρθου37του Κωδ. 
Ν. 2190/1920 οφείλει επίσης να αναφέρει: 

α) Αν το προσάρτημα περιλαμβάνει τις πληροφορίες 
των παραγράφων 1 ή 2 του άρθρου 43α του Κωδ. Ν. 
2190/1920, όπως αντικαταστάθηκε και ισχύει. 

β) Αν έγινε επαλήθευση τη ς συμφωνίας πο υ αναφέρεται 
στην περίπτωση γ' της παραγράφου 3 του άρθρου 43α 
του Κωδ. Ν. 2190/1920, όπως αντικαταστάθηκε και ισχύ¬ 
ει. 

4. Οι ελεγκτές της Εταιρείας, εκτός από τις υποχρεώ¬ 
σεις που ορίζονται στις παραγράφους 1 και 2 του άρθρου 

37 του Κωδ. Ν. 2190/1920, οφείλουν να επαληθεύουν και 

τη συμφωνία του περιεχομένου της έκθεσης του 
Διοικητικού Συμβουλίου με τις σχετικές οικονομικές κα¬ 
ταστάσεις. Γιατο σκοπό αυτό η έκθεση πρέπει να έχει τε¬ 
θεί υπόψη τους τριάντα (30) τουλάχιστον ημέρες πριν α¬ 
πό τη Γενική Συνέλευση. 

ΚΕΦΑΛΑΙΟ VII 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ - 
ΔΙΑΘΕΣΗ ΑΠΟΤΕΛΕΣΜΑΤΩΝ 

Αρθρο 25 
Εταιρική Χρήση 

Η Εταιρική χρήση είναι δωδεκάμηνης διάρκειας και αρ¬ 
χίζει την 1η Ιανουάριου και λήγει την 31 Δεκεμβρίου κάθε 
χρόνου. Εξαιρετικά η πρώτη εταιρική χρήση αρχίζει από 
τη νόμιμη σύστασή της παρούσης Εταιρείας, δηλαδή από 
την 24.3.1998 ημερομηνία δημοσίευσης στο Φύλλο 
ΕφημερίδαςτηςΚυβερνήσεωςτουΝ. 2598/1998, με το ο¬ 
ποίο συνεστήθη η Εταιρεία, και θα λήξει την 31η 
Δεκεμβρίου 1999. 


Άρθρο 26 

Ετήσιες Οικονομικές Καταστάσεις 

1 Στο τέλος κάθε εταιρικής χρήσης το Διοικητικό 
Συμβούλιο καταρτίζει τους ετήσιους λογαρισμούς 
(Ετήσιες Οικονομικές καταστάσεις) σύμφωνα με τις δια¬ 
τάξεις των άρθρων 42α, 42β, 42γ, 42δ, 42ε, 43, 43α, 43β, 
του Κωδ. Νόμου 2190/1920, όπως αυτά αντικαταστάθη- 
καν ή προστέθηκαν αντίστοιχα με τα άρθρα 29-36α, 42 
του Π.Δ. 409/1986 (ΦΕΚ Α 191/26 11.1986) και 20 του Π .Δ. 
498/1987 (ΦΕΚ Α 236/1987) και τον Ν. 2339/95. Οι ετήσιες 
οικονομικές καταστάσεις πρέπει να εμφανίζουν με από¬ 
λυτη σαφήνεια την πραγματική εικόνα της περιουσιακής 
διάρθρωσης, της χρηματοοικονομικής θέσης και των α¬ 
ποτελεσμάτων χρήσης της. Ειδικότερα, το Διοικητικό 
Σ υ μβο ύλιο υποχρεο ύται να συ ντάσσε ι σύ μφω να με τις πιο 
πάνω διατάξεις: 

α) Τον Ισολογισμό β) Το λογαριασμό «αποτελέσματα 
χρήσεως» γ) Τον πίνακα διαθέσεως αποτελεσμάτων και 
δ) Το προσάρτημα. 

2. Γ ια να ληφθεί από τη Γ ενική Συνέλευση έγκυρη από¬ 
φαση πάνω στις οικονομικές καταστάσεις της Εταιρείας 
που έχουν εγκριθεί από το Διοικητικό Συμβούλιο, πρέπει 
να έχουν ειδικά θεωρηθεί απότρία διαφορετικά πρόσωπα 
ήτοι: α) Τον Πρόεδροτου Διοικητικού Συμβουλίου ή τον α¬ 
ναπληρωτή του. β) Τον Διευθύνοντα Σύμβουλο, γ) Τον υ¬ 
πεύθυνο για τη Διεύθυνση του Λογιστηρίου. Οι παραπά¬ 
νω, σε περίπτωση διαφωνίας από πλευράς νομιμότητας 
του τρόπου κατάρτισης των ετήσιων οικονομικών κατα¬ 
στάσεων, οφείλουν να εκθέτουν εγγράφως τις αντιρρή¬ 
σεις τους στην Γ ενική Συνέλευση. 

3. Η έκθεση διαχείρισης του Διοικητικού Συμβουλίου 
προς τηντακτική Γενική Συνέλευση πρέπει να παρέχει σα¬ 
φή και πραγματική εικόνα της εξέλιξης των εργασιών και 
της οικονομικής θέσης της Εταιρείας και για τις δραστη¬ 
ριότητες της στον τομέα της έρευνας και ανάπτυξης, ό¬ 
πως ορίζεται στο εδάφιο β της παραγράφου 3 του άρ¬ 
θρου 43α του Κ.Ν, 2190/1920 όπως αντικαταοτάθηκε και 
ισχύει. Επίσης στην έκθεση αυτή πρέπει να αναφέρεται 
και κάθε άλλο σημαντικό γεγονός που έχει συμβεί μέσα 


στο χρονικό διάστημα από τη λήξη της χρήσης μέχρι την 
ημέρα υποβολής της έκθεσης. 

4. Οι ετήσιες οικονομικές καταστάσεις υποβάλλονται 
στις διατυπώσεις δημοσιότητας των παραγράφων 1 και 3 
του άρθρου 43β του Κ.Ν. 2190/1920, το οποίο προστέθη¬ 
κε με το άρθρο 36 του Π.Δ. 409/1986, με τη μορφή και το 
περιεχόμενο που ο ελεγκτής ή οι ελεγκτές της Εταιρείας 
έχουν συντάξει την έκθεση ελέγχου τους. Αν οι ελεγκτές 
έχουν παρατηρήσεις ή αρνούνται την έκφραση γνώμης, 
τότε το γεγονός αυτό πρέπει να αναφέρεται και να αιτιο¬ 
λογείται στις δημοσιευόμενες οικονομικές καταστάσεις, 
εκτός εάν αυτό προκύπτει από το δημοσιευόμενο σχετικό 
πιστοποιητικό ελέγχου. 


5. Αντίγραφα των ετήσιων οικονομικών καταστάσεων, 
με τις σχετικές εκθέσεις του Διοικητικού Συμβουλίου και 
των ελεγκτών, υποβάλλονται από την Εταιρεία στις αρ¬ 
μόδιες, βάσει του Ν. 2598/98 και της νομοθεσίας περί 
Ανωνύμων Εταιρειών, εποπτεύουσες Αρχές, είκοσι (20) 
τουλάχιστον ημέρες πριν από τη Γενική Συνέλευση. 

6. Ο Ισολογισμός της Εταιρείας, ο λογαρισμός «αποτε¬ 
λέσματα χρήσεως» και ο «πίνακας διαθέσεως αποτελε¬ 
σμάτων» μαζί με το σχετικό πιστοποιητικό ελέγχου, όταν 
προβλέπεται ο έλεγχος από Ορκωτούς Ελεγκτές, δημο¬ 
σιεύονται όποις ορίζεται στην επόμενη παράγραφο 7. 

7. Το Διοικητικό Συμβούλιο της Εταιρείας οφείλει, σύμ¬ 
φωνα με τη διάταξη της παραγράφου 5 του άρθρου 43β 
του Κ.Ν. 2190/1920, όπως αυτή αντικαταστάθηκε με το 
άρθρο 13 παρ. 7 του Ν. 2339/1995, να δημοσιεύει τα έγ¬ 
γραφα της προηγούμενης παραγράφου 6, στο σύνολό 
τους, είκοσι (20) τουλάχιστον πλήρεις ημέρες πριν από τη 
συνεδρίαση της Γενικής Συνέλευσης: 

α) Στο φύλλο της Εφημερίδας της Κυβερνήσεως (ΦΕΚ) 
τεύχος Α.Ε. καιΕ.Π.Ε , σύμφωνα με το άρθρο 7βπαρ. 1 ε- 
δαφ. β'του Κ./Ν. 2190/1920. 

β) Σε μία ημερήσια πολιτική Εφημερίδα, που πληροί τις 
προϋποθέσεις του άρθρου 3 του Ν.Δ. 3757/1957, όπως 
αυτό ισχύει, η οποία εκδίδεται στην Αθήνα και έχει ευρύ¬ 
τερη κυκλοφορία σ' ολόκληρη τη Χώρα, κατά την κρίση 
του Διοικητικού Συμβουλίου και 


γ) Σε μία ημερήσια οικονομολογική Εφημερίδα που πλη¬ 
ροί τις προϋποθέσεις της παραγράφου 2 του άρθρου 26 
του Κωδ. Ν. 2190/1920 όπως ισχύει σήμερα. 

8. Μέσα σε είκορι (20) ημέρες από την έγκριση των οι¬ 
κονομικών καταστάσεων από την τακτική Γενική 
Συνέλευση, μαζί με το επικυρωμένο αντίγραφο των πρα¬ 
κτικών της, που π ^οβλέπεται από την παράγραφο 2 του 
άρθρου 26α του Κ.Ν. 2190/1920, υποβάλλεται στην αρ- 
μιόδια εποπτεύουσα αρχή και αντίτυπο των εγκεκριμένων 
οικονομικών καταστάσεων. 


ΚΕΦΑΛΑΙΟ VII 
ΔΙΑΛΥΣΗ - ΕΚΚΑΘΑΡΙΣΗ 

Αρθρο 27 

Λύση και Εκκαθάριση της Εταιρείας 
Η Εταιρεία λύεται: 

α) Μόλις παρέλθει ο χρόνος διάρκειας της, εκτός αν 
προηγουμένως αποφασιοτεί από τη Γ ενική Συνέλευση η 
παράταση της διάρκειάς της. 

β) Με απόφαση του Υπουργικού Συμβουλίου, σε κάθε 
άλλη περίπτωση. 

Από την ημερομηνία παρόδου του χρόνου διάρκειας 
της στην περίπτωση (α) του παρόντος άρθρου η της εκ- 

Γο^ς^σηςτοϋΥηουρν,κούΣ^βουλ,ουσε»- 

θε άλλη περίπτωση, η Εταιρεία τελεί υπό εκκαθάριση. 

Οι εκκαθαριστές ορίζονται με απόφαση του 
Υπουργικού Συμβουλίου. 

Η εκκαθάριση διέπεται από τις διατάξεις της νομοθε¬ 
σίας περί Ανωνύμων Εταιρειών. 

Με αποφάσεις του Υπουργικού Συμβουλίου διατίθεται, α¬ 
φού γίνει ο κατ’ άρθρο 42 της από 5.9.97 Σύμβασης που υ- 
πεγράφη μεταξύ της Δ.Ο.Ε. Δήμου Αθηναίων καιτης Ε.Ο Α, 
καταμερισμός του πλεονάσματος, η ακίνητη και κινηιη περι¬ 
ουσία της Εταιρείας γιατην κάλυψη κοινωνικών, εκπαιδευτι- 
κών, πολιτιστικών και αθλητικών αναγκών και ρυθμιζονταιτα 
θέματα του προσωπικού που υπηρετεί στην Εταιρεία. 

Άρθρο 28 

Σύνθεση πρώτου Διοικητικού Συμβουλίου. 


Σύμφωνα με την υπ' αριθ. πρωτ. 1021 26.3.1998 
Απόφαση του Πρωθυπουργού (ΦΕΚ 292/26.3.1998, τευχ. 

Β') το πρώτο Διοικητικό Συμβούλιο της Εταιρείας αποτε- 
λείται από τα εξής μέλη: 

1 Ευστράτιο Στρατήγη του Ευαγγέλου, Δικηγόρο που 
γεννήθηκε στην Αθήνα το έτος 1933, κάτοχο του αριθ. Α 
048579/12.6.64 Δελτίου Ταυτότητας του Γ- Παρ. Ασφ. 
Αθηνών, ως Πρόεδρο, κάτοικο Αθηνών, οδός Στησίχορου 

αριθμ. 8. , 

2. Κωνσταντίνο Μπακούρη του Γεωργίου, Στέλεχος 
Επιχειρήσεων που γεννήθηκε στην Καράτουλα Αρκαδίας 
το έτος 1936, κάτοχο του αριθ. Λ 177987/20.1.80 Δελτίου 
Ταυτότητας, ως Διευθύνοντα Σύμβουλο, κάτοικο 

Καστρίου. οδός Παπαφλέσσα αριθμ. 33-14671. 

3. Δημήτριο Αβραμόπουλο του Λάμπρου, Δήμαρχο 
Αθηναίων που γεννήθηκε στην Αθήνα το έτος 1953, κατο- 
γο του αριθ. Σ 165534/15.11.96 Δελτίου Ταυτότητας του 
Γ ΑΤ Χολαρχού, κάτοικο Κηφισιάς, οδός Χρυσαλι ος 

39Β · , Α , - 

4. Νικόλαο Φιλάρετο του Θεοδώρου, Συντ/χο Δ/ντη 
Τραπέζης που γεννήθηκε στην Αθήνα το έτος 1925, κάτο¬ 
χο του αριθ. Κ 083642/15.12.76 Δελτίου Ταυτότητας του 
Γ- Παρ Ασφ. Αθηνών, μέλος της Διευθνους Ολυμπιακής 
Επιτροπής, κάτοικο Αθηνών, οδός Πρατίνου 68-70. 

5 Χαράλαμπο Νικολάου του Βασιλείου, Πολίτικο 
Μηχανικό που γεννήθηκε στην Αθήνα το έτος 1935, κάτο¬ 
χο του αριθ. Η 775686/12.10.64 Δελτίου Ταυτότητας του 
Ε' ΠΑ Αθηνών, μέλος της Διεθνούς Ολυμπιακής 
Επιτροπής, κάτοικο Παλαιού Ψυχικού, οδός Βύρωνος 17 
- 15452. 

6. Ιωάννη Παπαδογιαννάκη του Μιχαήλ, Δικηγόρο που 
γεννήθηκε στην Αθήνα το έτος 1938, κάτοχο του αριθ. Ο 
115544/1961 Δελτίου Ταυτότηταςτου Β-Α.Τ. Αθηνών, μέ¬ 
λος της Επιτροπής Ολυμπιακών Αγώνων, κάτοικο 
Αθηνών, οδός Γοργίσυ 13 και Αριστονίκου -11636. 

7. Δημήτριο Διαθεσόπουλοτου Μιχαήλ, Δικηγόρο που 
γεννήθηκε στον Πειραιά το έτος 1947, κάτοχο του αριθ. _ 
204171/2 6 87 Δελτίου Ταυτότητας του Α Παρ. Ασφ. 
Πειραιά, μέλος της Επιτροπής Ολυμπιακών Αγώνων, κά¬ 
τοικο Πειραιώς, οδός Μπουμπουλίνας 25 - 18535. 


8. ΛουκάΠαπαδήμοτου Δημητρίου, ΔιοικητηΤ.τ.Ε. που 
γεννήθηκε στην Αθήνα το έτος 1947, κάτοχο του αριθ. Μ 

477961/2.1.97 Διαβατηρίου, κάτοικο Παλαιού Ψυχικόυ, ο¬ 
δός Στρατηγού Κανάρη 17 - 15452. 

9. Γεώργιο Παπαδημητρίου του Αλέξανδρου, 
Καθηγητή Πανεπιστημίου που γεννήθηκε στην Θεσ/νικη 
το έτος 1944, κάτοχο του αριθ. Π 665108/19.2.91 Δελτίου 
Ταυτότηταςτου ΚΖ' Α.Τ. Αθηνών, κάτοικο Πεδίου Αρεως, 
οδός Λομβάρδου 15. 

10 Ιωάννη Μάνοτου Νικολάου, Δικηγόρο που γεννηθη_- 
κε στην Αθήνα το έτος 1944, κάτοχο του αριθ. _ 
163555/28.5.92 Δελτίου Ταυτότητας του Γ Α.Τ. Αθηνών, 
κάτοικο Αθηνών, Νεοφύτου Δούκα 3 - 10674. 

11. Σπυρίδωνα Καπράλο του Ιωάννου, Τραπεζικό που 
γεννήθηκε στην Αθήνα το έτος 1955, κάτοχο του αριθ. I 
365608/2.10.72 Δελτίου Ταυτότητας του Π.Α. Ψυχικου, 
κάτοικο Καστρίου, οδός Θησέως 3 -14671. 

12. Ιωάννη Πυργιώτη του Νικολάου, Αρχιτέκτων - 
Πολεοδόμο που γεννήθηκε στην Αθήνα το έτος 1944, κά¬ 
τοχο του αριθ. Ρ 538605/1995 Δελτίου Ταυτότητας του 
Α.Τ. Εξαρχείων, κάτοικο Αθηνών, οδός Δόξα Πατρι 23. 

13 Νίκη Τζαβέλα του Αθανασίου, Οικονομολόγο που 
γεννήθηκε στη Λαμία το έτος 1952, κάτοχο του αριθ. Π 
286278/1989 Δελτίου Ταυτότητας του Α.Τ Αμαρουσίου, 
κάτοικο Αμαρουσίου, οδός Κοσμά Αιτωλού 3 -15125. 

14. Ιωάννη Σγουρό του Παναγιώτη, Τρεπεζικό που γεν¬ 
νήθηκε στη Θεσσαλονίκη το έτος 1953, κάτοχο του αριθ. 
Σ 554586/29.11.97 Δελτίου Ταυτότηταςτου Α.Τ. Δάφνης, 
κάτοικο Γλυφάδας, οδός Ζησιμοπούλου 12 και 

15. Ιωάννη Θεοδωρακόπουλο του Κωνσταντίνου, 
Διμοσιογράφο που γεννήθηκε στο Βυζίκιο Αρκαδίας, κά¬ 
τοχο του αριθ. Σ 572436/2.10.97 Δελτίου Τ αυτοτητας του 
Α.Τ.Πεύκης, κάτοικο Πεύκης, οδός Κουντουριωτη 9 - 
15121. 


Αρθρο 29 

Ελεκγτές της πρώτης εταιρικής χρήσης 
Ελεγκτές για την πρώτη εταιρική χρήση ορίζονται οι α¬ 
κόλουθοι ορκωτοί ελεγκτές: 

Τακτικοί: 

1. Κορωνάκης Σπυρίδωνας του Δημητρίου, που γεννή¬ 
θηκε το έτος 1946, Απόφοιτος ΑΣΟΕΕ, ΑΦΜ 07010201 

2. Μαρκόπουλος Παναγιώτης του Ευαγγέλου, που γεν¬ 
νήθηκε το έτος 1948, Απόφοιτος ΑΣΟΕΕ, ΑΦΜ 14110071. 

3. Δημητρακέλος Παναγιώτης του Στέλιου, που γε^ννή 
θηκετο έτος 1951 , Απόφοιτος ΑΣΟΕΕ, ΑΦΜ 184060038 
και 

4. Δαμηλάκος Παναγιώτης του Βρασίδα, που γεννήθη- 
κετο έτος 1936, Απόφοιτος ΑΒΣΠ, ΑΦΜ 03716241 

Αναπληρωματικοί: 

1. Σοφιανός Νικόλαος του Κωνσταντίνου, που γεννήθη¬ 
κε το έτος 1953, Απόφοιτος Πανεπιστημίου ΜΑΝΟΗ- 
Ε5ΤΕΒ τμήμα Χημικών Μηχανικών ο οποίος απέκτησε ά¬ 
δειά ασκήσεως ελεγκτικού επαγγέλματος απο τη Μεγάλη 
Βρεταννία, ΑΦΜ 24106949. 

2. Μπουντάς Σπυρίδων του Ηλία. που γεννηθηκετο έτος 
1951, Απόφοιτος ΑΣΟΕΕ, ΑΦΜ 16968330. 

3. Παπακωνσταντίνου Μαρία σύζ. Θ. Μιχαλοπούλου, 
που γεννήθηκε το έτος 1956, Απόφοιτος ΑΒΣΠ , ΑΦΜ 
23044484 και 

4. Παναγής Αγγελος του Παναγιώτη, που γεννήθηκε το 
έτος 1945, Απόφοιτος ΑΣΟΕΕ, ΑΦΜ 09186979. 

Άρθρο 30 
Έναρξη Ιισχύος 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως. 


Άρθρο δεύτερο 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 1998 
Ο Πρόεδρος Τα Μέλη 

Ακριβές Αντίγραφο 

Ο Γενικός Γραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ, 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε Κ. 


ΘΕΣΣΑΛΟΝΙΚΗ 

Βασ. Όλγας 188, 1 ας όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνωπροσαύξηση 100 δρχ. ανά Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α,Ε. Προϋπολογισμού 

Κ.Α,Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 - 

3.500 

». 

Γ' (Διορισμοί, απολύσεις κ.λπ. Δημ. Υπαλλήλων) 

15.000 * 

750 

>1 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

>. 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

250.000 >* 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 

»> 


Οι συνδρομές του εσωτερικού προπληρώνονται οτα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13,00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ . 


























